CELEX: 32015R0210
Language: sk
Date: 2015-02-10 00:00:00
Title: Nariadenie Komisie (EÚ) 2015/210 z  10. februára 2015 , ktorým sa menia prílohy II a III k nariadeniu Európskeho parlamentu a Rady (ES) č. 110/2008 o definovaní, popise, prezentácii, označovaní a ochrane zemepisných označení liehovín

11.2.2015   
            
            
               SK
            
            
               Úradný vestník Európskej únie
            
            
               L 35/16
            
         NARIADENIE KOMISIE (EÚ) 2015/210
   z 10. februára 2015,
   ktorým sa menia prílohy II a III k nariadeniu Európskeho parlamentu a Rady (ES) č. 110/2008 o definovaní, popise, prezentácii, označovaní a ochrane zemepisných označení liehovín
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 110/2008 z 15. januára 2008 o definovaní, popise, prezentácii, označovaní a ochrane zemepisných označení liehovín (1), a najmä na jeho článok 26,
   keďže:
   
               (1)
            
            
               Liehovina vyrobená maceráciou trniek (Prunus spinosa) v etylalkohole poľnohospodárskeho pôvodu sa tradične vyrába v Španielsku a španielskym spotrebiteľom je všeobecne známa ako „pacharán“. Vzhľadom na to, že chýba kategória liehoviny, ktorá by zodpovedala liehovine „pacharán“, a s cieľom podávať jasné informácie spotrebiteľom mimo Španielska a zohľadniť hospodársky vývoj a vývoj na trhu by do prílohy II k nariadeniu (ES) č. 110/2008 mala byť zaradená nová kategória pod názvom „Liehovina aromatizovaná trnkami alebo pacharán“. V záujme zabezpečenia ochrany spotrebiteľov a hospodárskych záujmov výrobcov by táto nová kategória mala obsahovať technické špecifikácie vychádzajúce z vyhodnotenia existujúcich kvalitatívnych a výrobných parametrov, ktoré sa používajú na trhu Únie.
            
         
               (2)
            
            
               Vzhľadom na povesť liehoviny „pacharán“, ktorú spotrebitelia, ako sa zistilo v minulosti, spontánne spájajú so Španielskom, možno výraz „pacharán“ použiť ako obchodný názov len vtedy, keď sa výrobok vyrába v Španielsku. Ak sa výrobok vyrába mimo Španielska, pojem „pacharán“ možno použiť len ako doplnok k obchodnému názvu „liehovina aromatizovaná trnkami“ a spolu s označením krajiny výroby.
            
         
               (3)
            
            
               Zemepisné označenie „Pacharán navarro“, ktoré je zapísané v prílohe III k nariadeniu (ES) č. 110/2008 v kategórii „Ostatné liehoviny“, by sa malo presunúť do kategórie „Liehovina aromatizovaná trnkami alebo pacharán“ v tej istej prílohe.
            
         
               (4)
            
            
               Nariadenie (ES) č. 110/2008 by sa preto malo zodpovedajúcim spôsobom zmeniť.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre liehoviny,
            
         PRIJALA TOTO NARIADENIE:
   Článok 1
   Prílohy II a III k nariadeniu (ES) č. 110/2008 sa menia takto:
   
               1.
            
            
               V prílohe II sa za bod 37 Trnkový gin vkladá tento bod 37a:
               
                           „37a.
                        
                        
                           Liehovina aromatizovaná trnkami alebo pacharán
                           Liehovina aromatizovaná trnkami alebo pacharán je liehovina:
                           
                                       a)
                                    
                                    
                                       ktorá má prevládajúcu trnkovú chuť a získava sa maceráciou trniek (Prunus spinosa) v etylalkohole poľnohospodárskeho pôvodu s pridaním prírodných extraktov anízu a/alebo destilátov anízu;
                                    
                                 
                                       b)
                                    
                                    
                                       ktorá má minimálny obsah alkoholu 25 % obj.;
                                    
                                 
                                       c)
                                    
                                    
                                       na ktorej výrobu sa použilo minimálne množstvo 125 gramov trnkových plodov na liter konečného výrobku;
                                    
                                 
                                       d)
                                    
                                    
                                       ktorá má obsah cukru vyjadrený ako invertný cukor od 80 do 250 gramov na liter konečného výrobku;
                                    
                                 
                                       e)
                                    
                                    
                                       ktorej organoleptické vlastnosti, farba a chuť pochádzajú výlučne z použitého ovocia a anízu.
                                    
                                 Pojem ‚pacharán‘ možno použiť ako obchodný názov len vtedy, keď sa výrobok vyrába v Španielsku. Ak sa výrobok vyrába mimo Španielska, pojem ‚pacharán‘ možno použiť len ako doplnok k obchodnému názvu ‚liehovina aromatizovaná trnkami‘ za predpokladu, že je doplnený slovami ‚vyrobené v …‘, za ktorými nasleduje názov členského štátu alebo tretej krajiny výroby.“
                        
                     
         
               2.
            
            
               Príloha III sa mení takto:
               
                           a)
                        
                        
                           V kategórii výrobku „Ostatné liehoviny“ sa vypúšťajú tieto položky:
                           
                                        
                                    
                                    
                                       
                                          „Pacharán navarro
                                       
                                    
                                    
                                       Španielsko
                                    
                                 
                                        
                                    
                                    
                                       
                                          Pacharán
                                       
                                    
                                    
                                       Španielsko“
                                    
                                 
                     
                           b)
                        
                        
                           Za kategóriu výrobku 34 sa vkladá táto položka:
                           
                                       
                                                   „37a.
                                                
                                                
                                                   Liehovina aromatizovaná trnkami alebo pacharán
                                                   
                                                
                                             
                                    
                                       
                                          Pacharán navarro
                                       
                                    
                                    
                                       Španielsko“
                                    
                                 
                     
         Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Liehoviny zodpovedajúce kategórii „Liehovina aromatizovaná trnkami alebo pacharán“, ktoré nie sú označené v súlade s nariadením (ES) č. 110/2008, sa môžu naďalej umiestňovať na trh až do vyčerpania zásob.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. februára 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 39, 13.2.2008, s. 16.